ΓΡΑΠΤΗ ΕΡΩΤΗΣΗ E-1639/00

υποβολή: Daniel Varela Suanzes-Carpegna (PPE-DE) προς την Επιτροπή

(29 Μαΐου 2000)

Θέμα: Κοινοτικές ενισχύσεις για την αναδιάρθρωση των τομέων γεωργίας και κτηνοτροφίας

Η ανάγκη βελτίωσης των αγροτικών δομών σε διάφορες ζώνες της Γαλικίας (περιοχή επιλεγμένη για το στόχο 1), και κυρίως σε εκείνες που είναι κατεξοχήν επικεντρωμένες στην κτηνοτροφία, έχει οδηγήσει στη ανάπτυξη ορισμένων φιλόδοξων πρωτοβουλιών αναδιάρθρωσης ορισμένου αριθμού συνεταιρισμών σε διάφορους συνορεύοντες δήμους. Στο πλαίσιο αυτό, έχουν προκύψει ειδικά προβλήματα για τομείς ιδιαίτερα ζωτικής σημασίας για αυτές τις περιφέρειες όπως είναι ο τομέας του γάλακτος.

Μπορεί να αναφέρει η Επιτροπή ποια είναι τα πλέον κατάλληλα προγράμματα στήριξης για να δημιουργηθεί πρωτοβουλία τέτοια που θα ανέπτυσσε αναδιάρθρωση του δυναμικού το οποίο ασχολείται με μια ορισμένη δραστηριότητα, θα επέτρεπε τη βιωσιμότητα των εκμεταλλεύσεων και συγχρόνως θα προσέφερε τις εναλλακτικές λύσεις στην περιφέρεια όσον αφορά τα πλεονάσματα που προέρχονται από τη δραστηριότητα αυτή;

Απάντηση του κ. Fischler εξ ονόματος της Επιτροπής

(7 Ιουλίου 2000)

Το μελλοντικό κοινοτικό πλαίσιο στήριξης για τις ισπανικές περιφέρειες του στόχου 1 βρίσκεται επί του παρόντος στη φάση των συζητήσεων μεταξύ των διαφόρων διοικήσεων. Εντούτοις, λαμβανομένηςπόψη της προόδου που έχει επιτευχθεί στις διαπραγματεύσεις, είναι ήδη δυνατόν να προβλεφθούν οι κατευθυντήριες γραμμές της δράσης σε γενικό επίπεδο, καθώς και ο σχεδιασμός των προγραμμάτων σε περιφερειακή κλίμακα.

Τα περιφερειακά προγράμματα θα καταρτιστούν, με βάση τα ήδη αποφασισθέντα κύρια στοιχεία, κατά τρόπο ολοκληρωμένο, δηλαδή με την παρέμβαση όλων των ταμείων. Η Επιτροπή διαθέτει επί του παρόντος μια πρώτη διατύπωση των περιφερειακών προγραμμάτων που απεστάλησαν στις 28 Απριλίου 2000 και που πιθανότατα βρίσκονται στην φάση της προκαταρκτικής μελέτης.

Εντούτοις, όσον αφορά την παρέμβαση του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ)-τμήμα Προσανατολισμού, μπορεί ήδη να προβλεφθεί η γενική εικόνα των μελλοντικών αξόνων προτεραιότητας της παρέμβασης. Η παρέμβαση αυτή του ΕΓΤΠΕ-τμήμα Προσανατολισμού θα περιοριστεί σε τέσσερις άξονες προτεραιότητας: Άξονας 1: βελτίωση της ανταγωνιστικότητας και του παραγωγικού ιστού" Άξονας 3: περιβάλλον καιδατικοί πόροι, Άξονας 7: γεωργία και αγροτική ανάπτυξη και Άξονας 9: τεχνική βοήθεια.

Όσον αφορά την Γαλικία, στην προβλεπόμενη στρατηγική για το πρώτο έργο πουποβλήθηκε στην Επιτροπή, λαμβάνονταιπόψη μια σειρά από προτεραιότητες. Μεταξύ των εν λόγω προτεραιοτήτων δύνανται ναπογραμμισθούν: η διεύρυνση της διαρθρωτικής βελτίωσης του κεντρικού πυρήνα του τομέα, τον οποίο αποτελούν η εκμετάλλευση των βοοειδών γαλακτοπαραγωγής και κρεατοπαραγωγής, καθώς και της επακόλουθης προστιθέμενης αξίας του (γαλακτοβιομηχανίες και βιομηχανίες κρεάτων)" η ενίσχυση της διαφοροποίησης των γεωργικών δραστηριοτήτων" η αξιοποίηση των διαφοροποιημένων προϊόντων που συνδέονται με την παράδοση της Γαλικίας (μόσχοι Γαλικίας, οίνοι και αποστάγματαψηλής ποιότητας, γεώμηλα, κλπ)" η ενίσχυση της ανάπτυξης συμπληρωματικών δραστηριοτήτων στον αγροτικό χώρο (ιδιότυπες μορφές τουρισμού, τοπικά προϊόνταψηλής ποιότητας, κλπ)" η ανάπτυξη μιας αυθεντικής δασικής καλλιέργειας" η μείωση του όγκου των καταλοίπων και η βελτίωση των γεωργικών συστημάτων επεξεργασίας, καθώς και η πρόβλεψη της καταπολέμησης των πυρκαγιών σε δάση.

Οι προαναφερθείσες δράσεις αποτελούν ένα τμήμα των στρατηγικών ενεργειών και θα αναπτυχθούν με άλλες δράσεις στο μελλοντικό περιφερειακό πρόγραμμα της Γαλικίας, όσον αφορά την πολιτική αγροτικής ανάπτυξης που συγχρηματοδοτείται από το ΕΓΤΠΕ-τμήμα Προσανατολισμού.